**Swyddog Arweiniol Clinigol Dynodedig Addysg (SADAG)**

Mae’n rhaid i bob Bwrdd Iechyd Lleol ddynodi swyddog i fod yn gyfrifol am gydlynu swyddogaethau’r bwrdd iechyd yng nghyswllt plant a phobl ifanc gydag Anghenion Dysgu Ychwanegol (ADY). Caiff y rôl hon ei galw yn Swyddog Arweiniol Clinigol Dynodedig Addysg – SADAG.

Caiff y SADAG ar gyfer Blaenau Gwent ei gyflogi gan Fwrdd Iechyd Prifysgol Aneurin Bevan.

**Bydd y SADAG yn gyfrifol am:​**

* gweithredu’n strategol i hyrwyddo ymwybyddiaeth o ADY ar lefel uwch o fewn y Bwrdd Iechyd Lleol a hyrwyddo ffyrdd newydd o weithio.
* rhannu arfer gorau gyda SADAG eraill i helpu sicrhau dulliau gweithredu safonol ledled Cymru.
* hyrwyddo dull gweithredu strategol cyson o fewn y Bwrdd Iechyd Lleol i lywio/cefnogi dynodi ac asesu ADY, paratoi ac adolygu Cynlluniau Datblygu Unigol, cynllunio a chyflwyno darpariaeth ddysgu ychwanegol a monitro effeithlonrwydd hynny ar gyfer plant a phobl ifanc.
* rheoli a monitro cydymffurfiaeth gyda dyletswyddau’r Bwrdd Iechyd Lleol dan y Ddeddf a mesur llwyddiant ymyriadau’r Bwrdd Iechyd Lleol.